**Príloha č. 2 Návrh zmluvy**

**ZMLUVA O DIELO**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov

**Zmluvné strany**

**Objednávateľ:**

Názov: Ministerstvo spravodlivosti Slovenskej republiky

Sídlo: Račianska ul. č. 71, 813 11 Bratislava 1

Zastúpený: Mgr. Roman Krpelan, generálny tajomník služobného úradu

IČO: 00166073

DIČ: 2020830196

Bankové spojenie: Štátna pokladnica

IBAN: SK72 8180 0000 0070 0014 4241

SWIFT: SPSRSKBA

Kontaktná osoba: Ing. Michal Pečeňák

Telefón: 02/88891266

E-mail: michal.pecenak@justice.sk

(ďalej len „**objednávateľ**")

**Zhotoviteľ:**

Názov:

Sídlo:

IČO:

DIČ:

Bankové spojenie:

IBAN:

SWIFT:

Kontaktná osoba:

Tel.:

E-mail:

(ďalej len „**zhotoviteľ**")

(objednávateľ a zhotoviteľ ďalej spolu len „**zmluvné strany**“)

1. **Preambula**

Túto zmluvu o dielo uzatvárajú zmluvné strany ako výsledok zadávania nadlimitnej zákazky podľa § 100 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“) s názvom „DODANIE A ODBORNÁ MONTÁŽ ARCHÍVNYCH ZARIADENÍ DO REGISTRATÚRNEHO STREDISKA MS SR“, uskutočnenej verejným obstarávateľom, ktorým je objednávateľ.

1. **Predmet zmluvy a vyhlásenie**
	1. Zhotoviteľ sa zaväzuje, že v rozsahu a za podmienok dojednaných v tejto zmluve, pre objednávateľa zhotoví na základe vlastného zamerania registratúrneho strediska, dodá a namontuje kompaktný regálový systém, ktorého špecifikácia je uvedená v Prílohe č. 1. s úložnou kapacitou uvedenou v Prílohe č. 4 (ďalej len „dielo“ alebo „regálový systém“), do registratúrneho strediska objednávateľa v jeho sídle na Račianskej 71 v Bratislave, nachádzajúceho sa v miestnosti č. 1.35 na druhom podzemnom podlaží podľa priloženého plánu v Prílohe č. 2 (ďalej len „registratúrne stredisko“) (ďalej len „vykonanie diela“). Zároveň zhotoviteľ poskytne zamestnancom objednávateľa, ktorých mu na tento účel oznámi na základe výzvy zhotoviteľa do 3 (troch) pracovných dní objednávateľ, odborné zaškolenie do prevádzky, obsluhy a servisu dodaného regálového systému pre najviac 5 (päť) osôb v rozsahu najmenej 4 (štyri) hodiny.
	2. Objednávateľ sa zaväzuje dielo vykonané v súlade s touto zmluvou prevziať a zaplatiť zaň v čl. 6. tejto zmluvy dohodnutú cenu podľa platobných podmienok dohodnutých v čl. 6. tejto zmluvy.
	3. Zhotoviteľ vyhlasuje, že pred predložením ponuky vo verejnom obstarávaní identifikovaným v Preambule sa podrobne oboznámil s umiestnením registratúrneho strediska, s priestorom registratúrneho strediska (vrátane jeho zamerania), s vyhotovením a povrchom podláh a obvodových stien a všetkými okolnosťami súvisiacimi s vykonaním diela a je spôsobilý vykonať dielo, teda zhotoviť, dodať a namontovať regálový systém, ktorý spĺňa podmienky podľa tejto zmluvy a Prílohy č. 1 do priestoru registratúrneho strediska, v akom sa tento nachádza v čase predloženia ponuky a v čase uzatvorenia tejto zmluvy.
2. **Práva a povinnosti zmluvných strán**
	1. Zhotoviteľ je povinný realizovať vykonanie diela v súlade s Prílohou č. 1, s úložnou kapacitou uvedenou v Prílohe č. 4 a súlade s návrhom dispozičného a technického riešenia, ktorý je zhotoviteľ povinný predložiť objednávateľovi po nadobudnutí účinnosti zmluvy a pred začatím vykonávania diela, európskymi normami (EN) a slovenskými technickými normami (STN), všeobecne záväznými právnymi predpismi, ako i s požiarnymi a bezpečnostnými predpismi platnými v čase realizácie diela, a v súlade s technologickými postupmi určenými na montáž dodávaných technických zariadení a dielo nesmie mať žiadne nedostatky brániace jeho riadnemu užívaniu. Zhotoviteľ je pri vykonaní diela povinný realizovať všetky technické, administratívne, či iné skúšky, revízie alebo overovacie postupy vyžadované v zmysle platných predpisov. Pre zamedzenie pochybností v prípade rozporu medzi Prílohou č. 1 a predloženým návrhom dispozičného a technického riešenia má prednosť Príloha č. 1, v prípade takéhoto rozporu je zhotoviteľ povinný návrh dispozičného a technického riešenia upraviť v zmysle Prílohy č. 1, zhotoviteľ je viazaný úložnou kapacitou uvedenou v Prílohe č. 4 ~~.~~
	2. Zhotoviteľ v plnom rozsahu zodpovedá za bezpečnosť a ochranu zdravia osôb pri dodaní a montáži regálového systému podľa bodu 2.1. tejto zmluvy. Zhotoviteľ zabezpečí pracovníkom ochranné pracovné pomôcky. Odborné práce musia byt' vykonané len pracovníkmi zhotoviteľa alebo jeho subdodávateľov, majúcich príslušnú kvalifikáciu na vykonanie týchto prác.
	3. Zhotoviteľ sa zaväzuje rešpektovať pokyny a inštrukcie riadiacich pracovníkov objednávateľa, súvisiace s vnútorným poriadkom a režimom prevádzky v budove, v ktorej sa nachádza registratúrne stredisko.
	4. Zhotoviteľ je povinný dodržiavať všetky platné zásady v oblasti požiarnej ochrany (ďalej len „PO“), bezpečnosti ochrany zdravia pri práci (ďalej len „BOZP“) a ochrany životného prostredia, vyplývajúce z platných predpisov a zákonov týkajúcich sa týchto oblastí, ako aj tie, s ktorými ho oboznámi objednávateľ, v priebehu celej doby plnenia tejto zmluvy. Za ich prípadné porušenie a vzniknutú škodu zodpovedá v plnom rozsahu.
	5. Zhotoviteľ zodpovedá za čistotu a poriadok na mieste dodania a montáže regálového systému. Na vlastné náklady odstráni odpady vzniknuté pri realizácii diela a v súlade s platnou legislatívou zabezpečí ich odvoz a likvidáciu.
	6. Zhotoviteľ sa zaväzuje vykonať dielo tak, aby svojou činnosťou nespôsobil škodu na majetku objednávateľa, resp. majetku tretích osôb, a aby svojou činnosťou nezasahoval do práv a zákonom chránených záujmov tretích osôb.
	7. Zhotoviteľ vyhlasuje, že sa oboznámil s Nájomnou zmluvou uzatvorenou dňa 15.07.2019 medzi objednávateľom ako nájomcom a prenajímateľom Račianska – Reality, a. s., Račianska 1523/71, Bratislava, IČO: 51 284 219 (ďalej len „prenajímateľ“), zverejnenom v centrálnom registri zmlúv (<https://www.crz.gov.sk/index.php?ID=4112835&l=sk>) pod č. MS/133/2019-44 (ďalej len „Nájomná zmluva“) a zaväzuje sa primerane dodržiavať Nájomnú zmluvu v rozsahu záväzkov, ktoré z Nájomnej zmluvy vyplývajú pre objednávateľa, aplikovateľné všeobecne záväzné právne predpisy, predpisy orgánov územnej samosprávy ako aj záväzné rozhodnutia a iné správne akty vydané orgánmi verejnej moci, vzťahujúce sa k predmetu nájmu a jeho užívaniu. Zhotoviteľ sa zaväzuje primerane plniť voči objednávateľovi povinnosť podľa bodu 8.2. Nájomnej zmluvy v rozsahu povinnosti, ktorú má objednávateľ voči prenajímateľovi, a to najmä neužívať, nedovoliť a neumožniť užívať Predmet nájmu, na akékoľvek nezákonné účely, v rozpore s Nájomnou zmluvou, alebo spôsobom, ktorý ohrozuje či poškodzuje život/zdravie osôb alebo ohrozuje, poškodzuje resp. inak znehodnocuje Predmet nájmu nad rámec bežného opotrebenia. Zhotoviteľ sa zaväzuje plniť voči objednávateľovi povinnosť informovať ho o potrebe vykonania údržby alebo opravy, ktorá vyplýva objednávateľovi ako nájomcovi z čl. 7 Nájomnej zmluvy voči prenajímateľovi. Oznamovacia povinnosť (zahŕňajúca povinnosť informovať, nahlásiť, vyzvať) nájomcu voči prenajímateľovi podľa Nájomnej zmluvy sa primerane vzťahuje na zhotoviteľa voči objednávateľovi, pričom musí byť realizovaná dostatočne včas tak, aby si objednávateľ ako nájomca mohol riadne a včas splniť oznamovaciu povinnosť voči prenajímateľovi v súlade s Nájomnou zmluvou.
	8. Zhotoviteľ nie je oprávnený bez predchádzajúceho písomného súhlasu objednávateľa postúpiť akékoľvek svoje práva (vrátane pohľadávok) z tejto zmluvy na tretiu osobu.
	9. Zhotoviteľ sa zaväzuje predložiť objednávateľovi zoznam minimálne 3 (troch) subjektov, ktoré sú spôsobilé zabezpečiť servis, odporúčanú revíziu alebo skúšku regálového systému podľa bodu 2.1. tejto zmluvy a zaväzuje sa, že v prípade, ak žiaden z oznámených subjektov nebude spôsobilý zrealizovať vykonanie servisu, odporúčanej revízie alebo skúšky regálového systému kedykoľvek počas doby 5 rokov od nadobudnutia účinnosti tejto zmluvy, oznámi do 5 pracovných dní od doručenia výzvy objednávateľovi subjekt spôsobilý zabezpečiť vykonanie servisu, odporúčanej revízie alebo skúšky regálového systému alebo tento/túto vykoná sám.
3. **Čas plnenia**
	1. Zhotoviteľ sa zaväzuje, že vykoná dielo podľa bodu 2.1. tejto zmluvy do dvanástich týždňov odo dňa nadobudnutia účinnosti zmluvy.
	2. Objednávateľ je povinný poskytnúť zhotoviteľovi riadnu súčinnosť potrebnú na vykonanie diela, najmä zabezpečiť zhotoviteľovi vstup do registratúrneho strediska za účelom dodania a montáže regálového systému a to v lehote 3 pracovných dní, odkedy ho zhotoviteľ vyzve na súčinnosť. V prípade, ak objednávateľ neposkytne zhotoviteľovi požadovanú súčinnosť na vykonanie diela v uvedenej lehote, predlžuje sa čas plnenia diela o dni, počas ktorých bol objednávateľ povinný poskytnúť zhotoviteľovi požadovanú súčinnosť a túto neposkytol a zároveň počas ktorých zhotoviteľ nemohol objektívne vykonávať montáž regálového systému.

# Odovzdanie a prevzatie diela

* 1. Zhotoviteľ odovzdá dielo vykonané v súlade s touto zmluvou na základe protokolu o odovzdaní diela a prevzatí diela, ktorý musí obsahovať najmä potvrdenie o odovzdaní diela vykonaného v zmysle bodu 3.1. zmluvy, súpis všetkých odovzdávaných dokladov súvisiacich s vykonaním diela podľa tejto zmluvy, zoznam zistených vád a nedorobkov a spôsob a termín ich odstránenia, dátum a podpisy oprávnených zástupcov zmluvných strán zúčastnených na preberacom konaní. Vykonanie diela v súlade s touto zmluvou potvrdia zmluvné strany podpisom na protokole, ktorý bude vyhotovený v troch rovnopisoch, po jednom pre každú zmluvnú stranu a jedno vyhotovenie bude tvoriť prílohu faktúry podľa bodu 6.4. tejto zmluvy. Objednávateľ je povinný dielo vykonané riadne v súlade s touto zmluvou prevziať. Vlastnícke právo k dielu prechádza na objednávateľa v deň odovzdania diela uvedený v protokole o odovzdaní a prevzatí diela podpísanom oboma zmluvnými stranami.
	2. Súčasne s odovzdaním diela je zhotoviteľ povinný predložiť všetky doklady súvisiace s vykonaním diela podľa tejto zmluvy (najmä technickú dokumentáciu, doklady o likvidácii odpadu, revízne správy, doklady o vykonaných skúškach, certifikačné osvedčenia) v zmysle platných právnych predpisov a zoznam subjektov podľa bodu 3.9. tejto zmluvy.
	3. Ak pri preberaní diela objednávateľ zistí, že:
		1. dielo má vady a/alebo nedorobky,
		2. neboli predložené všetky potrebné doklady podľa tejto zmluvy (najmä podľa bodu 5.2.) a právnych predpisov, resp. sa v dokladoch vyskytujú vady,
		3. dielo má právne vady v zmysle zákona č. 513/1991 Zb. Obchodný zákonník v znení neskorších predpisov (ďalej len „zákon č. 513/1991 Zb.“) alebo je dielo zaťažené právami tretích osôb,

nemá povinnosť dielo prevziať a podpísať protokol o odovzdaní a prevzatí diela. V takom prípade objednávateľ vyhotoví zápis s uvedením dôvodov, pre ktoré dielo neprevzal a nepodpísal preberací protokol, ktorý bezodkladne doručí zhotoviteľovi.

* 1. Vadou sa rozumie odchýlka v kvalite, rozsahu alebo parametroch diela od požiadaviek uvedených v Prílohe č. 1, úložnou kapacitou podľa Prílohy č. 4 a od ďalších dokumentov, predpisov a požiadaviek podľa bodu 3.1 tejto zmluvy, vrátane všeobecne záväzných právnych predpisov alebo technických noriem. Nedorobkom sa rozumie nedokončená práca oproti stavu podľa Prílohy č. 1, návrhu dispozičného a technického riešenia a ďalším dokumentom, predpisom a požiadavkám podľa bodu 3.1 tejto zmluvy. Na účely uplatňovania nárokov zo záruky za dielo a zmluvných pokút sa nedorobky považujú za vady diela.
	2. Ak pri preberaní diela objednávateľ zistí, že dielo má vady alebo nedorobky, ktoré nebránia riadnemu užívaniu diela, má právo (nie však povinnosť) prevziať dielo, pričom v protokole o odovzdaní a prevzatí diela bude uvedený zoznam zistených vád a nedorobkov a spôsob a termín ich odstránenia. Zhotoviteľ má povinnosť v stanovenej lehote odstrániť tieto vady. Ak sa zmluvné strany výslovne nedohodnú inak, alebo ak odstránenie vád do 30 dní nie je objektívne možné a túto skutočnosť zhotoviteľ preukáže, lehota na odstránenie vád a nedorobkov nemôže byť dlhšia ako 30 dní.
	3. Povinnosť zhotoviť dielo riadne a včas si splní zhotoviteľ odovzdaním diela v lehote podľa 4.1. tejto zmluvy.
1. **Cena a platobné podmienky**
	1. Cena za vykonanie diela je stanovená v súlade so zákonom č. 18/1996 Z. z. o cenách v znení neskorších predpisov nasledovne:

**Cena bez DPH: xxxx xxx €**

**DPH 20%: xxxxx xxxx€**

**Cena s DPH:: xxxxxxx €**

 a vychádza z ponuky predloženej zhotoviteľom vo verejnom obstarávaní, ktorá tvorí Prílohu č. 4.

* 1. Celková suma je konečná a zahŕňa všetky a akékoľvek náklady zhotoviteľa spojené s vykonaním diela a plnením povinností podľa tejto zmluvy, vrátane návrhu dispozičného a technického riešenia podľa bodu 3.1 tejto zmluvy a dodania technickej dokumentácie, návodu na použitie v slovenskom jazyku, výroby -– dodávky a montáže regálového systému, uvedenia od prevádzky, zaškolenia obsluhy, dopravy do miesta plnenia, prípadné zabezpečenia všetkých skúšok v zmysle platných predpisov potrebných na používanie diela.
	2. Zmluvné strany sa dohodli, že úhrada ceny podľa bodu 6.1. bude realizovaná na základe faktúry vystavenej zhotoviteľom prostredníctvom bezhotovostného platobného styku, ktorý sa bude realizovať výhradne prevodným príkazom, na číslo účtu zhotoviteľa uvedené v záhlaví tejto zmluvy. Platby budú realizované v eurách. Zhotoviteľ je oprávnený vystaviť faktúru po podpísaní protokolu o odovzdaní a prevzatí diela podľa bodu 5.1. tejto zmluvy.
	3. Faktúra musí obsahovať všetky náležitosti daňového dokladu a musí byť vyhotovená v súlade so všetkými aplikovateľnými právnymi predpismi,  nesmie obsahovať žiadne chyby v písaní či počítaní alebo iné zrejmé nesprávnosti. Za správne vyhotovenie faktúry zodpovedá v plnom rozsahu zhotoviteľ. Neoddeliteľnú súčasť faktúry tvorí podpísaný protokol o odovzdaní a prevzatí diela podľa bodu 5.1. tejto zmluvy.
	4. Objednávateľ uhradí zhotoviteľovi riadne doručenú faktúru do 30 kalendárnych dní od jej doručenia objednávateľovi, a to prevodným príkazom na účet zhotoviteľa uvedený v záhlaví tejto zmluvy.
	5. V prípade, ak faktúra nebude vyhotovená v súlade s bodom 6.4., objednávateľ má právo vrátiť ju zhotoviteľovi na doplnenie alebo prepracovanie s uvedením nedostatkov, ktoré sa majú odstrániť. V takomto prípade sa ukončí pôvodná lehota splatnosti a nová 30 (tridsať) dňová lehota splatnosti pre objednávateľa začne plynúť doručením doplnenej, opravenej, resp. novej faktúry od zhotoviteľa
1. **Záruka**

Zhotoviteľ zodpovedá za to, že dielo bude mať vlastnosti podľa tejto zmluvy a bude spôsobilé plniť účel podľa tejto zmluvy v čase jeho odovzdania i počas záručnej doby.

* 1. Záručná doba je 24 mesiacov a začína plynúť odo dňa protokolárneho odovzdania diela objednávateľovi podľa bodu 5.1 a neplynie v čase, kedy objednávateľ nemohol dielo užívať pre vady, za ktoré zodpovedá zhotoviteľ .
	2. Zárukou preberá zhotoviteľ záväzok, že dielo bude počas záručnej doby spôsobilé na použitie na dohodnutý účel a zachová si dohodnuté vlastnosti a kvalitu.
	3. Zhotoviteľ sa zaväzuje počas záručnej doby bezodplatne odstrániť vady diela bez zbytočného odkladu, najneskôr však v lehote do 14 dní od uplatnenia oprávnenej reklamácie. Objednávateľ je povinný reklamáciu uplatniť písomne, za písomne uplatnenú reklamáciu sa považuje aj reklamácia podaná faxom/ emailom a zároveň listovou zásielkou.
	4. Ak zhotoviteľ neodstráni vady diela v dohodnutom termíne, má objednávateľ právo zabezpečiť ich odstránenie prostredníctvom tretej osoby na náklady zhotoviteľa
1. **Zmluvné pokuty a zodpovednosť za škodu**
	1. V prípade omeškania zhotoviteľa so zhotovením diela v lehote uvedenej v bode 4.1 je objednávateľ oprávnený uplatniť si u zhotoviteľa zmluvnú pokutu, a to za prvých 10 dní omeškania vo výške 1.000,- € a potom za každý ďalší aj začatý deň omeškania vo výške 500,- €.
	2. Zmluvná strana má nárok uplatniť si u druhej zmluvnej strany úrok z omeškania vo výške podľa nariadenia vlády SR č. 21/2013 Z. z., ktorým sa vykonávajú niektoré ustanovenia zákona č. 513/1991 Zb. v platnom znení z neuhradenej fakturovanej čiastky v termíne splatnosti za každý, aj začatý deň omeškania.
	3. Objednávateľ má právo uplatniť si voči zhotoviteľovi zmluvnú pokutu vo výške nominálnej hodnoty postúpenej alebo založenej pohľadávky, ak zhotoviteľ v rozpore s bodom 3.8. postúpil alebo založil pohľadávku z tejto zmluvy bez predchádzajúceho písomného súhlasu objednávateľa.
	4. V prípade omeškania zhotoviteľa s odstránením vady podľa bodu 5.5. a 7.4. je objednávateľ oprávnený uplatniť si u zhotoviteľa zmluvnú pokutu vo výške 500,- € za každý aj začatý deň omeškania a v prípade, ak ide o vadu, ktorá bráni riadnemu užívaniu diela, vo výške 1.000,- € za každý aj začatý deň omeškania.
	5. V prípade, ak zhotoviteľ na výzvu objednávateľa podľa bodu 3.9 tejto zmluvy neoznámi v stanovenej lehote subjekt spôsobilý zabezpečiť vykonanie servisu, odporúčanej revízie alebo skúšky regálového systému a tento/túto nevykoná sám v dohodnutej lehote, je objednávateľ oprávnený uplatniť si u zhotoviteľa zmluvnú pokutu vo výške 5.000,- € za každý prípad potreby servisu, skúšky alebo revízie v období podľa bodu 3.9. tejto zmluvy.
	6. Ak jedna zo zmluvných strán spôsobí akúkoľvek škodu druhej zmluvnej strane vo vzťahu k tejto zmluve, zodpovednosť za škody vrátane škôd spôsobených tretím stranám sa bude spravovať podľa všeobecných ustanovení o náhrade škody podľa § 373 a nasl. zák. č. 513/1991 Zb.
	7. Zmluvná pokuta a náhrada škody je splatná do 30 (tridsať) dní od ich vyčíslenia a doručenia faktúry na ich zaplatenie druhej zmluvnej strane.
2. **Subdodávatelia**
3. Zhotoviteľ nesmie dielo ako celok odovzdať na zhotovenie inému subjektu. Časť diela je oprávnený plniť aj prostredníctvom tretích subjektov („Subdodávateľ“), pričom zhotoviteľ bez obmedzenia zodpovedá za odbornú starostlivosť pri výbere Subdodávateľa, ako aj za služby/plnenia vykonané a zabezpečené na základe zmluvy o subdodávke. Pre zamedzenie pochybností, ak nie je zmluvnými stranami dohodnuté inak, v prípade využitia Subdodávateľa zhotoviteľ zodpovedá rovnako, akoby zmluvu plnil sám.
4. Zoznam Subdodávateľov je uvedený v Prílohe č. 3 tejto zmluvy. Počas trvania zmluvy je zhotoviteľ oprávnený zmeniť alebo doplniť Subdodávateľa do zoznamu Subdodávateľov len s predchádzajúcim písomným súhlasom objednávateľa.
5. Zhotoviteľ je povinný zabezpečiť, aby jeho Subdodávatelia s postavením subdodávateľov v zmysle § 2 ods. 1 písm. a) bod 7 (v spojení s § 2 ods. 2) zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým v súvislosti s touto zmluvou vznikla povinnosť zápisu do Registra partnerov verejného sektora („Register“) boli riadne, včas a po celú dobu poskytovania služieb/plnení v zmysle tejto zmluvy zapísaní do Registra.
6. Za účelom kontroly plnenia povinnosti v zmysle bodu 9.3. je zhotoviteľ povinný kedykoľvek na výzvu objednávateľa bezodkladne, najneskôr však do 3 (troch) pracovných dní, predložiť objednávateľovi zoznam všetkých Subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy (ďalej len „**Zoznam**“) a zároveň všetky zmluvy so subdodávateľmi identifikovanými v zozname podľa bodu 9.2., ktorých neuviedol v Zozname a nie sú zapísaní v Registri. Za úplnosť a pravdivosť poskytnutých údajov nesie plnú zodpovednosť zhotoviteľ.
7. V prípade ak zhotoviteľ poruší povinnosť podľa bodu 9.3., a teda bude táto zmluva plnená Subdodávateľmi, resp. budú na jej plnení participovať Subdodávatelia, ktorí si riadne nesplnili svoju zákonnú povinnosť zápisu do Registra (resp. jeho udržiavania), objednávateľ si môže uplatniť zmluvnú pokutu v sume 10.000,- EUR (desaťtisíc eur) za každého Subdodávateľa v zmysle § 2 ods. 1 písm. a) bod 7 (v spojení s § 2 ods. 2) zákona č. 315/2016 Z. z., ktorý sa riadne a včas nezapíše do Registra, resp. bude z Registra vymazaný.
8. V prípade omeškania zhotoviteľa so splnením povinnosti v zmysle bodu 9.4. objednávateľ si môže uplatniť zmluvnú pokutu 1.000,- EUR (jedentisíc eur), a to za každý aj začatý deň omeškania.
9. **Komunikácia zmluvných strán**
	1. Ak v tejto zmluve nie je ustanovené inak, akékoľvek výzvy, oznámenia alebo výstupy vyžadované alebo predpokladané podľa tejto zmluvy a/alebo dokumenty jednej zmluvnej strany adresované druhej zmluvnej strane, musia byť vyhotovené písomne v slovenskom jazyku a podpísané príslušnou zmluvnou stranou, resp. oboma zmluvnými stranami, ak to vyplýva z kontextu danej písomnosti, a doručené druhej zmluvnej strane formou doporučenej zásielky, prípadne prostredníctvom kuriérskej služby, osobne alebo elektronickou poštou na nasledovné adresy uvedené v záhlaví tejto zmluvy.
	2. Odosielateľ akejkoľvek písomnej správy môže požadovať písomné potvrdenie príjemcu.
	3. Každá komunikácia týkajúca sa platnosti alebo účinnosti zmluvy, jej zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne.
	4. Akákoľvek písomnosť doručovaná v súvislosti s zmluvou sa považuje za doručenú druhej zmluvnej strane v prípade doručovania prostredníctvom:
	5. elektronickej pošty (e-mail) dňom, kedy zmluvná strana, ktorá prijala e-mail od odosielajúcej zmluvnej strany potvrdila jeho prijatie odoslaním potvrdzujúceho e-mailu odosielajúcej zmluvnej strane. Prijímajúca zmluvná strana je povinná doručiť odosielajúcej zmluvnej strane potvrdenie o prijatí e-mailu do 24 hodín, po uplynutí tejto lehoty sa bude takýto email považovať za doručený (ak bol doručovaný na e-mail uvedený v bode 1 tohto článku Zmluvy, resp. zmenený postupom podľa bodu 6 tohto článku Zmluvy);
	6. pošty, kuriérom alebo v prípade osobné doručovania, doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu príslušnej zmluvnej strany. V prípade doručovania inak ako poštou, je možné písomnosť doručovať aj na inom mieste ako na adrese príslušnej zmluvnej strany, ak sa na tomto mieste zmluvná strana v čase doručenia zdržuje. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky na pošte, doručovanej poštou zmluvnej strane, alebo v ktorý je na zásielke, doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde.
	7. Kontaktné osoby zmluvných strán uvedené v záhlaví tejto zmluvy zodpovedajú za koordináciu a organizačné zabezpečenie realizácie tejto zmluvy a môžu za zmluvnú stranu realizovať všetky výzvy, oznámenia alebo iné výstupy vyžadované alebo predpokladané podľa tejto zmluvy, s výnimkou úkonov podľa bodu 10.3.
	8. Zmluvné strany sa zaväzujú bezodkladne písomne oznámiť akúkoľvek zmenu svojich kontaktných údajov a kontaktných osôb uvedených v záhlaví tejto Zmluvy druhej Zmluvnej strane bez potreby uzatvorenia dodatku k tejto Zmluve, pričom tieto zmeny sú účinné voči druhej zmluvnej strane ku dňu, kedy jej bolo, resp. má sa za to, že jej bolo, doručené písomné oznámenie o zmene kontaktných údajov alebo kontaktných osôb podpísané štatutárnym orgánom dotknutej zmluvnej strany alebo ním preukázateľne poverenou/ splnomocnenou osobou.
10. **Ukončenie zmluvy**
	1. Ak sa porušenie zmluvnej povinnosti zmluvnou stranou považuje v zmysle tejto zmluvy alebo v zmysle § 345 zákona č. 513/1991 Zb. Obchodný zákonník v znení neskorších predpisov za podstatné porušenie zmluvy, môže oprávnená strana od zmluvy odstúpiť, pokiaľ to oznámi písomne druhej zmluvnej strane bez zbytočného odkladu, najneskôr do 30 (tridsať) kalendárnych dní po tom, ako sa o porušení dozvedela.
	2. Ak oprávnená strana oznámi druhej strane, že na splnení zmluvných povinností naďalej trvá, alebo nevyužije v lehote právo od zmluvy odstúpiť, môže od zmluvy odstúpiť len spôsobom pre nepodstatné porušenie zmluvy v zmysle § 346 zákona č. 513/1991 Zb.
	3. Odstúpením od zmluvy zmluva zaniká dňom doručenia prejavu vôle oprávnenej strany druhej zmluvnej strane.
	4. Za podstatné porušenie zmluvy zo strany Zhotoviteľa sa považuje najmä omeškanie so zhotovením diela o viac ako 30 (tridsať) dní.
	5. Za podstatné porušenie zmluvy zo strany Objednávateľa sa považuje omeškanie úhrady faktúry o viac ako 30 (tridsať) dní.
	6. Odstúpením od zmluvy zanikajú všetky práva a povinnosti zmluvných strán, okrem nárokov na náhradu spôsobenej škody a nárokov na zmluvné, resp. zákonné sankcie a ustanovení, pri ktorých z povahy veci vyplýva, že majú trvať i po ukončení zmluvy. Po zániku zmluvy predloží zhotoviteľ objednávateľovi správu o stave rozpracovania diela a objednávateľ je oprávnený, nie však povinný, dielo v tomto stave prevziať. Ak sa objednávateľ rozhodne rozpracované dielo prevziať, zaplatí alikvotnú časť ceny podľa bodu 6.1 tejto zmluvy podľa stavu rozpracovanosti diela. Na fakturáciu sa primerane použijú príslušné ustanovenia čl. 6 tejto zmluvy. V takom prípade odovzdá Zhotoviteľ objednávateľovi dielo resp. jeho jednotlivé časti podľa bodu 3.1. v stave, v akom sa ku dňu odstúpenia od zmluvy nachádza/jú. Zhotoviteľ odovzdá objednávateľovi spolu s dielom aj:
	* podklady potrebné pre finančné vysporiadanie diela,
	* informácie a doklady, týkajúce sa zrealizovanej časti diela.
	1. O odovzdaní a prevzatí rozpracovaného diela podľa bodu 11.6. spíšu poverení zástupcovia zmluvných strán protokol. Protokol bude predovšetkým obsahovať tieto náležitosti:
	* zhodnotenie rozsahu odovzdávanej časti diela,
	* súpis odovzdávaných dokladov,
	* súpis častí diela, na ktoré zhotoviteľ poskytne objednávateľovi záruku a dĺžku jej trvania,
	* dátum a podpisy oprávnených zástupcov zmluvných strán,
	* ocenenie vykonaných prác na diele.
	1. Zmluvu je možné zrušiť písomnou dohodou zmluvných strán.
11. **Záverečné ustanovenia**
12. Túto zmluvu možno dopĺňať a meniť len formou písomných dodatkov podpísaných oprávnenými zástupcami oboch zmluvných strán, s výnimkou zmeny kontaktných osôb a kontaktných údajov uvedených v záhlaví tejto zmluvy, ktoré sa realizujú písomným oznámením jednej zmluvnej strany druhej zmluvnej strane.
13. Súvisiace práva a povinnosti zmluvných strán touto zmluvou výslovne neupravené sa riadia príslušnými ustanoveniami zákona č. 513/1991 Zb. a ostatnými príslušnými všeobecne záväznými právnymi predpismi platnými a účinnými na území Slovenskej republiky.
14. Táto zmluva nadobúda platnosť dňom jej podpísania oprávnenými zástupcami zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Táto zmluva je povinne zverejňovanou zmluvou podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
15. Zmluvné strany sa dohodli, že prípadné spory vzniknuté z tejto zmluvy alebo v súvislosti s ňou budú prednostne riešiť vzájomnými rokovaniami zmiernou cestou (dohodou). Ak nedôjde k dohode o sporných otázkach sa budú riadiť príslušnými ustanoveniami zákona č. 513/1991 Zb. v platnom znení a ostatnými súvisiacimi všeobecne záväznými právnymi predpismi platnými v Slovenskej republike.
16. Ak sa preukáže, že niektoré z ustanovení zmluvy (alebo jeho časť) je neplatné alebo neúčinné, takáto neplatnosť alebo neúčinnosť nemá za následok neplatnosť alebo neúčinnosť ďalších ustanovení zmluvy (alebo zostávajúcej časti dotknutého ustanovenia), alebo samotnej zmluvy, pokiaľ to nie je vylúčené v zmysle príslušných právnych predpisov. V takomto prípade sa zmluvné strany zaväzujú bez zbytočného odkladu nahradiť takéto ustanovenie (jeho časť) novým ustanovením, ktoré sa čo najviac priblíži k účelu neplatného alebo neúčinného ustanovenia (alebo jeho časti), ktorý v čase uzavretia tejto zmluvy jej zmluvné strany sledovali. Obdobne budú zmluvné strany postupovať aj v prípade, ak sa zistí, že niektoré z ustanovení tejto zmluvy je nevykonateľné.
17. Táto zmluva je vyhotovená v 6 (šiestich) originálnych vyhotoveniach, pričom objednávateľ obdrží 4 (štyri) vyhotovenia a zhotoviteľ 2 (dve) vyhotovenia.
18. Neoddeliteľnou súčasťou tejto zmluvy sú nasledovné prílohy:

Príloha č. 1 Špecifikácia kompaktného regálového systému

Príloha č. 2 Plán umiestnenia registratúrneho strediska

Príloha č. 3 Zoznam subdodávateľov

Príloha č. 4Cenová ponuka

1. Zmluvné strany vyhlasujú, že si zmluvu pred jej podpisom riadne a dôsledne prečítali, bola uzavretá po vzájomnom podrobnom oboznámení sa s jej obsahom, je prejavom ich slobodnej vôle, je určitá a zrozumiteľná, zmluvné strany neboli uvedené do omylu, porozumeli jej obsahu a právnym účinkom z nej vyplývajúcim, ich zmluvná voľnosť nie je ničím obmedzená a nie sú im známe okolnosti, ktoré by im bránili platne uzavrieť túto zmluvu, na znak čoho pripájajú oprávnení zástupcovia zmluvných strán svoje vlastnoručné podpisy.

V Bratislave, dňa : ................................. V ............................dňa: .......................

Objednávateľ: Zhotoviteľ:

............................................................... ...............................................................

Mgr. Roman Krpelan

generálny tajomník služobného úradu